Josef Gross

**Josef Gross** eller **Josef Jindrich Grosa** (født 10. oktober 1866 i Pfraumberg i Bøhmen i keiserdømmet Østerrike, død 20. januar 1931 i Litoměřice i Tsjekko-Slovakia) var katolsk biskop av Leitmeritz (Litoměřice).
## Liv og virke
### Bakgrunn
Josef Gross var sønn av en ordfører i Pfraumberg. Etter eksamen fra *Piaristengymnasium* i Budweis studerte han katolsk teologi i Praha. 
### Prest
Den 4. juli 1889 ordinerte erkebiskopen av Praha, Franziskus von Paula Schönborn, ham til prest. Deretter arbeidet han som kapellan og fra 1893 som pastor og erkedekan i Falkenau an der Eger.

Josef Gross var involvert i politiske og sosiale spørsmål. I den fremadstormende industribyen så han stiftelsen og promoteringen av katolske foreninger som et egnet middel til å heve det åndelige og sosiale velvære. *[[Los von Rom]]*-bevegelsen, som tiltrakk seg mange mennesker i arbeiderklassen rundt Falkenau, skapte stor bekymring. For å spre og utdype troen grunnla han derfor sammen med den senere abbed Albanus Schachleiter O.S.B. og andre *St. Bonifatius-Blatt*, som ble distribuert over hele monarkiet (over 1 million eksemplarer trykt).

### Biskop av Leitmeritz
Etter biskop Emmanuel Johann Schöbel av Leitmeritz' død, nominerte keiser Franz Joseph Josef Gross som hans etterfølger den 18. mars 1910. Etter pavelig bekreftelse fra pave Pius X den  18. april ordinerte erkebiskop Leo Skrbenský von Hříště ham til biskop i St. Vitus-katedralen den 22. mai 1910. Troninnsettelsen i katedralen i Leitmeritz fulgte på festen for St. Bonifatius den 5. juni 1910.

I løpet av sin periode måtte han gjentatte ganger kjempe med nasjonalistiske krefter på både tysk og tsjekkisk side. Likevel ble han feilaktig anklaget for partiskhet for de tyske troende. Første verdenskrig 1914-1928, monarkiets fall og fremveksten av Tsjekkoslovakia forverret striden, men et forsøk på få ham avsatt mislyktes. Josef Groß forble den eneste tyske biskop i den nye republikk. I 1922 mottok han på hans forespørsel sin egen hjelpebiskop for de tsjekkiske troendet i bispedømmet med Antonín Čech. Han døde i 1929.

Groß engasjerte seg for en ekstern og intern fornyelse av bispedømmet. Han lot restaurere kirker og kirkebygg, blant annet katedralen. Gutteseminaret i Mariaschein (Bohosudov) ble utvidet. Spesiell oppmerksomhet ble viet presteseminaret og bispedømmets teologiske høyskole.

Josef Groß deltok i Katolikkdager flere ganger og holdt godt mottatte taler. I 1919 støttet han stiftelsen av det tyske kristelige sosial-folkeparti, og i 1923 ble Det tyske katolske råd for Böhmen dannet under hans ledelse.

Biskopen fremmet spesielt de kvinnelige religiøse ordener. Han støttet Sr. Maria Annuntiata Chotek (1890-1939) i grunnleggelsen av Eukaristisøstrene og oppmuntret Hildegard Burjan til å opprette avdelinger av *Caritas Socialis* i Böhmen.

Hans meritter brakte Josef Groß flere ganger i diskusjon for større oppgaver. I 1913 skulle han etterfølge den avdøde erkebiskop av Wien, Franz Xaver Nagl. Imidlertid klarte radikalt liberale og nasjonalistiske krefter å forhindre utnevnelsen med en pressekampanje. Utnevnelser til Salzburg for å etterfølge erkebiskopene Johannes Baptist Katschthaler i 1914 og Balthasar Kaltner i 1918 ble det heller ikke noe av.

Den 20. januar 1931 døde Josef Groß 64 år gammel av hjertesvikt og ble begravet den 24. januar 1931 i biskopenes gravfelt på Leitmeritz kirkegård. En plakett i katedralen minnes ham.
## Verker (utvalg)
* *Bücher der Innerlichkeit. Aszetische Bibliothek für Ordensfrauen*. Hrsg. Von Wendelin Meyer, Bände 1–9. Kevelaer 1933–1940:
** Konferenzen über die Lebensgrundsätze des heiligen Kirchenlehrers Bonaventura
** *Mit ganzer Seele Ordensfrau*, Kevelaer 10. Aufl. 1949
** *Katechismus der Ordensfrau* (Standes-Katechismus)
** *Tantum ergo Sacramentum* (*Die Eucharistie und ihre Ausstrahlung im Leben der Ordensfrau*), Kevelaer 4. Aufl. 1939
** *Das Jahrbuch der Seele* (Die Tagebücher Bernard Overbergs)
** *Heimat in Gott* (Exerzitienlesungen für Gottesfreunde)
** *Im Lichte Christi* (Religiöse Selbsterziehung der Ordensfrau)
** *Die Gottesliebe* (Anfang und Vollendung des Gnadenlebens)
** *Der Wille zur Heiligkeit* (Religiöses Werkbuch für die katholischen Frauenklöster). Nach den Tagebüchern / Ansprachen / Lesungen / Grundsätzen des hochseligen Bischofs von Leitmeritz Dr. Josef Groß
* *Výstup duše k bohu: Úvahy pro ty, kterí se snazí o zivot v Bohu, obzvláśtě pro reholné sestry* / Josef Gross. Vyd. Vend. Meyer. Se svolením vyd. přel. Josef Tymel. Velehrad 1941
* *Plus près de vous, Seigneur!* Mulhouse 2. Aufl. 1953
* *Religieuse de toute son âme*, Mulhouse 4. Aufl. 1954
* *Um das Geheimnis des Heiligwerdens. Die immerwährende Verbundenheit der Seele mit Christus*. Aus dem Nachlass Joseph Groß von Leitmeritz, hrsg. von Wendelin Meyer. Warendorf 2. Aufl. 1954
* *Rosenkranzbeten im Lichte der heiligen Eucharistie*, hrsg. von Alfons Weigel. Altötting 3. Aufl. 1986
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1943
* Kardinal Giovanni Battista Caprara Montecuccoli (1733-1810) *1766
* Biskop Dionys von Rost (1716-1793) *1777
* Biskop Karl Franz von Lodron (1878-1828) *1792
* Biskop Bernhard Galura (1764-1856) *1820
* Biskop Johann Nepomuk von Tschiderer zu Gleitheim (1777-1860) *1832
* Kardinal Friedrich Johann Joseph Cölestin von Schwarzenberg (1809-1885) *1836
* Kardinal Franziskus von Paula Schönborn (1844-1899) *1883
* Erkebiskop Theodor Kohn (1845-1915) *1893
* Kardinal Léon Skrbenský Hríste (1863-1938) *1900
* Biskop *Josef Gross* (1866-1931) *1910

## Litteratur
* Theodor Czermak: *Bischof Josef Groß von Leitmeritz. Ein Lebens-, Zeit und Charakterbild*. Warnsdorf 1933
* Václav Bartůně: *Od proboštství k biskupství (1057–1957)*, in 900 let litoměřické kapituly, Česká katolická charita. Praha 1959, S. 66–68
* Mitteilungen des sudentendeutschen Priesterwerkes: *Josef Groß. Bischof von Leitmeritz zum Gedenken*, 1/1961
* Cartellverband der katholischen deutschen Studentenverbindungen und Cartellverband der katholischen österreichischen Studentenverbindungen (Hrsg.): *Bischöfe, Äbte, Pröpste aus dem CV und ÖCV*. Regensburg – Wien 2009, S. 53–54
* Gisela Kaben: *Die kirchliche Lage in der Diözese Leitmeritz zwischen 1916 und 1931. Konkurrenzen, säkulare Tendenzen und nationale Dissoziation in der nordböhmischen Diözese* (Studien zur Kirchengeschichte). Hamburg 2009
* Jaroslav Macek: *Das Bistum Leitmeritz. Die Bischöfe und das Schicksal der Leitmeritzer Diözese 1655-2005*, übers. von Jana Niedermaier. München 2013
## Referanser